**18/2017**

**פרוטוקול ישיבת וועד שהתקיימה ביום א' 12 בנובמבר 2017**

הישיבה התקיימה בחדר הישיבות במכון ב"ג לחקר ישראל והציונות נקבעה לשעה 21:00.

**משתתפים**: דובי רול, מיכל ארנון, איל גילת, אביבה לוי, מיכל מויאל, אדם סלע.

**התנצלו:** גיא רותם.

**נוכחים**: יעל גרינוולד, הילה קפלן, אורלי גלעד.

**סדר יום:**

1. **אישור פרוטוקול 22.10.17.**
2. **מחלקת שפ"ה.**
3. **גיא רותם כנציג הועד בוועדת תכנון.**
4. **הנחיות לתפעול באירועים מיוחדים / תקלות.**
5. **הכנסת ילדים שאינם תושבי היישוב, למערכת הגנים.**

**שונות**

**דיון:**

1. **אישור פרוטוקול 22.10.17** – 4 מאשרים (איל גילת, מיכל מויאל, מיכל ארנון, אדם) 2 נמנעים (דובי ואביבה שלא נכחו בישיבה הנדונה).
2. **מחלקת שפ"ה** – הילה קפלן מנהל אגף שפ"ה במועצה ויעל גרינוולד מנהלת את מחלקת האשפה, מציגות את האגף.

הילה מבקשת שהועד יאשר את מיקומי 3 פינות המחזור:

* האחת בסמוך לבית הכנסת, תיתן מענה לתושבי לב היישוב.
* הסדרה של פינה מול נווה צין, תיתן מענה לתושבי נווה צין והמיטרני.
* פינת מחזור בנווה בוקר א' תיתן מענה לנווה בוקר א'.
* אופציה רביעית - בין המיטרני לבין הסמינר, תיתן מענה לבי"ס שדה ולמכינה.

גזם: בימי חמישי מגיעה משאית גזם שמפנה את רוב פינות הגזם (לא מספיקה לפנות את כולן ביום) לאשלים,

חלופה - שהגזם יפונה למקום מרכזי ביישוב תוצב מרסקת שתרסק את הגזם.

יעל ואורלי יקיימו סיור למצוא מקום מתאים לפינת גזם מרכזית. אורלי תקיים סיור מקדים עם נציגי הועד למצוא מקום מתאים לפינת גזם זו.

פסולת גושית - ליצר מערך איסוף של פסולת גושית פעמיים בחודש בימים קבועים. מערך זה ילווה באכיפה של עובדי אגף שפ"ה.

משאית לא יכולה להיכנס לשכונת נווה צין ושכונות התאגיד. מעוניינים לעשות פיילוט למערך איסוף הגושית. מועלת הצעה ששני עובדים של מחלקת שפ"ה יגיעו עם טנדר, שיצמצם את הפסולת הגושית למשאית. איסוף הגושית יתקיים מינימום פעמיים בחודש.

הוחלט שבנווה צין יוציאו את הגושית לקצה הרחובות.

יש להוציא הסבר במידעון, ישלחו הודעות סמס, נקיים פיילוט של חצי שנה.

הילה ויעל יעדכנו את אורלי במועד התחלת הפיילוט.

יש להגדיר פינה לפסולת גושית, בסמוך לשכונות הלגו והמיטרני.

תב"ר ניראות - אורלי תדבר עם גד לגבי פינת המיחזור המיועדת בנווה צין שלא תתנגש עם שביל האופניים.

1. **גיא רותם כנציג הועד בועדת תכנון ובועדת חינוך**- חשוב להדגיש כי נציגי הועד בוועדות השונות, אינם מקבלים החלטות, אלא מציפים את הנושאים לוועד וחוזרים אל הועדות עם תשובות.

הועד מבקש להגדיר את מהות השתתפות נציגי הועד בוועדות היישוביות השונות: נציגי הועד אינם משתתפים בהצבעות הועדות, המלצות הועדות השונות יגיעו לשולחן הועד להכרעה.

החלטה להצבעה: הועד מברך את רצונו של גיא להיות נציג הועד בוועדות התכנון והחינוך, בתנאי שלא ישתתף בהצבעות.

הצבעה: מאשרים פה אחד ומאחלים לגיא בהצלחה.

1. **הנחיות לתפעול באירועים מיוחדים / תקלות** –
* הייתה הפסקת מים לפני כמה ימים, ליאת התרוצצה ו"ביזבזה" אנרגיה מיותרת, אין צורך להביא עוקב מים כאשר יש הפסקת מים של יום, התושבים יכולים להסתדר. לקחו את רכב הבטחון, השאירו אורות דולקים והרכב לא הניע למשמרת הלילה. במידה ויש הפסקת מים, חשוב להציב עוקב מים ליד הגנים.
* מה קורה כאשר יש הפרעה של ילדים/ בני נוער ביישוב ואדם לא נמצא? ציפהורי לילה זו אפשרות להתערבות, מיכל ממשיכה לגייס הורים, על מנת שאלה יתנו מענה לנערים במקרים כאלה.

אורלי תכין דף הנחיות למקרים חריגים, עם טלפונים רלוונטיים. הדף יעבור בין כל חברי הועד.

1. **הכנסת ילדים למערכת הגנים שאינם תושבי היישוב** –

**עמדת הועד:** ועד היישוב רואה בחיוב הצטרפות של כלל התושבים במרחב למערכת הגנים, כל עוד ישמר צביון ברור של החינוך הממלכתי לפי תוכנית משרד החינוך, בכפוף לחתימת המצטרפים על הבנות אילו. ההצטרפות בתשלום מלא, תמיד תהיה עדיפות לתושבי היישוב. לנוכח העובדה שהועד אינו מנהל את מערכת הגנים, הועד ממליץ לרשת קיבוצון להתייעץ עם ועד ההורים ורכזת הגיל הרך.

הצבעה: 4 בעד 2 נמנעים (אביבה דובי).

1. **שונות** -
* דובי מבקש להעביר את מכתב המאוכזבים בנושא נווה בוקר ג' לחברי הועד כדי לתת לו מענה.
* מבקשים להתחיל לעבוד על תקציב 2018. חברי הועד מתבקשים להעביר לאורלי פנטזיות לתקציב 2018.
* פרויקט אריחים להוריד ולחדש את הכניסה.

ישיבת הועד הבאה בנושא תקציב 2018

רשמה: **אורלי גלעד**